Veturilo – bicikle tra Varsovio
#000000
Varsovio estas nek Amsterdamo, nek Kopenhago, sed tamen estas sufiĉe facile vizitebla per biciklo. La urbon, plejparte ebena, kun larĝaj stratoj kaj biciklaj vojoj, eblas rigardi laŭ propra rapido, pedalante tra la centro aŭ al iu el la pli foraj vidindaĵoj de Varsovio.
#000002
Tamen, kompreneble, se vi venas al Varsovio, plej ofte vi ne kunportas vian propran biciklon. Kion do fari? Feliĉe, ekzistas facila solvo! Ekde la 1-a de marto ĝis la 30-a de novembro ĉiujare en Varsovio funkcias urba sistemo de lueblaj bicikloj – kaj ĝi nomiĝas Veturilo.
#000003
Por komenci kaj fini la luon, vi bezonas trovi tiuspecan terminalon.
#000005
La sistemon de lueblaj bicikloj prizorgas la germana firmao Nextbike. Se vi uzas iliajn servojn en iu alia urbo aŭ lando, estas eble ke vi povos uzi la saman konton por lui biciklojn en Varsovio. Se vi ne havas konton aŭ se via konto ne funkcias, necesas krei novan konton ĉe veturilo.waw.pl
#000006
Por povi komenci uzi la biciklojn, pagi la komencan prezon de 10 zlotoj. Mi rekomendus tuj ŝarĝi vian konton per almenaŭ 20 zlotoj, ĉar – kiel vi vidos poste – por komenci ajnan luon vi bezonas almenaŭ 10-zlotan krediton en via konto. Vi povas fari la pagon/ŝarĝon rete aŭ en iu el la terminaloj de la sistemo (vidu supre).
#000007
Kiam vi kreos vian konton, vi ricevos vian kodon, kiun vi devos uzi por prunti la biciklojn aŭ ensaluti en la poŝtelefona aplikaĵo.
#000008
La plurlingva apo permesas facile kaj rapide prunti kaj redoni biciklojn ene de la sistemo.
#000009
Mi persone rekomendas uzi la poŝtelefonan aplikaĵon. Por tio, vi bezonas havi konekton al la reto, tamen ĝi estas disponebla en pluraj lingvoj, ĝi plirapidigas la procezon de la luado kaj redonado de la biciklo, kaj aldone kun ĝi vi povas sciigi la prizorgantojn pri problemoj kun la bicikloj, ekzemple trapikita pneŭo. Krome, la aplikaĵo estas disponebla en pluraj lingvoj, dum la informoj ĉe la terminaloj estas skribitaj nur pole kaj angle. Trovu la aplikaĵon en App Store, Google Play kaj Huawei AppGallery.
#000010
Por povi komenci ajnan luon, via konto devas havi almenaŭ 10 zlotojn (aŭ havi datumojn de via kreditkarto). Tamen la luado mem estas tre malmultekosta. La unuaj 20 minutoj estas senpagaj. La ceteraj pagoj estas la jenaj:
#000011
Pliajn informojn pri la sistemo, la pagoj kaj la uzado vi trovos en la oficiala retpaĝo de la sistemo, veturilo.waw.pl. La retejo disponeblas en la pola, angla, germana, rusa, ukraina kaj hispana lingvoj.
#000012
biciklo, publika transporto, transporto, veturilo
#000013
Pjerogoj (pole pierogi) estas unu el la plej konataj tradiciaj polaj manĝaĵoj, rekomendata al ĉiu kiu vizitas Pollandon. Kaj kvankam mi plenkore subtenas tiun rekomendon, hodiaŭ mi ŝatus inviti vin al tre ĉarma manĝejo en kiu oni povas gustumi ne polajn, sed ĉinajn pjerogojn, kaj aliajn rapidmanĝaĵojn el inter la tiel nomataj dim sum.
#000015
La loko kiun mi prezentas hodiaŭ nomiĝas Parowóz Powiśle kaj ĝi troviĝas ĉe strato Solec 109, en Powiśle, la parto de la kvartalo Śródmieście kiu situas inter la urbocentro kaj la rivero Vistulo. La nomo Parowóz, kiu signifas vaportrajnon, ne estas hazarda, ĉar male al la polaj pjerogoj, la ĉinajn oni vaporumas.
#000016
Por ĉiu porcio vi ricevas elekteblan saŭcon.
#000017
En la manĝejo oni povas elekti inter dekduo da gustoj de la pjerogoj. Inter ili troviĝas, kompreneble, ankaŭ vegetaraj kaj veganaj opcioj. Unu porcio enhavas dek pjerogojn kaj kostas ĉirkaŭ 20 zlotojn. Se vi ne povas elekti unu guston, ne hezitu demandi helpon de la manĝejestro, kiu volonte faras rekomendojn kaj proponas diversajn miksaĵojn, tiel ke ene de unu porcio troviĝas eĉ plej diversaj gustoj.
#000018
Krom la pjerogoj, la manĝejo ofertas ankaŭ saladojn surbaze de la korea kimĉio, supojn (misoo, kimĉio kaj tom kha) kaj dolĉajn desertojn, interalie ĉiaan pudingon. Krome oni povas gustumi la dolĉajn pjerogojn kun ternuksbutero.
#000019
Surloke vi povas ricevi ankaŭ menuon en la angla, kaj la manĝejestro parolas ambaŭ la polan kaj la anglan.
#000020
Sesdek du tipoj de patkukoj
#000022
Neniu komento ĉe Sesdek du tipoj de patkukoj
#000023
Patkukoj, krespoj, blinoj – tiuspecaj manĝaĵoj estas konataj en diversaj partoj de la mondo. Kaj kvankam ankaŭ Pollando konas apartan variaĵon pri tiu manĝaĵo (konata sub la nomo naleśniki), hodiaŭ mi ŝatus prezenti al vi iom netradician aliron al patkukoj – almenaŭ laŭ la polaj kutimoj.
#000024
Temas pri restoracio Manekin, kiu devenas el la urbo Toruno, sed nun havas dek tri ejojn en la tuta Pollando. Du el ili troviĝas en Varsovio – vi trovos ilin ĉe strato Marszałkowska 140 (proksime al la metrostacio Świętokrzyska, linioj M1 kaj M2) kaj ĉe placo Konstytucji 5 (proksime al la metrostacio Politechnika, linio M1).
#000025
La manĝejoj estas konataj kaj popularaj, tial ne miru se vi vidos vicon antaŭ la enirejo. Necesas trankvile atendi dum iom da tempo, kaj la servistoj sufiĉe efike trovas sidlokon por ĉiuj, ĉu ene aŭ ekstere (dum tagoj kun bela vetero somere). Konsilo: la restoracio ĉe placo Konstytucji estas pli granda kaj havas pli grandan terason – dum varmaj someraj tagoj la vico malaperas pli rapide tie. Krome, por via vizito provu elekti malpli kutimajn manĝotempojn.
#000026
La patkukoj serviĝas kun legomoj kaj saŭco. En la foto la aŭtoro elektis akompanan aloan trinkaĵon.
#000027
Mi mem kalkulis la poziciojn en la menuo – kaj efektive, enestas sesdek du tipoj de patkukoj. Ili estas sufiĉe grandaj, ĉar ili havas almenaŭ 400 gramojn, do se vi planas tagmanĝi, eble vi ne plu bezonos deserti! La patkukojn oni servas kun iom da legomoj kaj saŭco (aldona afero kiun oni devas elekti!), aŭ nur saŭco, en la kazo de dolĉaj patkukoj. Se vi ne scias kiun saŭcon elekti, ne hezitu demandi helpon de la servisto.
#000028
Inter la elektebloj estas ne nur patkukoj diversaj laŭ enhavo, sed ankaŭ aliaj pladoj, kiel ekzemple lasanjoj, tortiljo aŭ tagliatelle, sed kun patkuka pasto. Ĉu kuirarta blasfemo? Aŭ simple interesa miksaĵo de gustoj? Provu kaj decidu mem! Krome, la restoracioj servas saladojn kaj iom pli kutimajn desertojn, sed ne ilin mi rekomendas en tiuj patkukejoj.
#000029
La menuo estas disponebla en la pola kaj en la angla. Ankaŭ la servistoj parolas tiujn du lingvojn.
#000030